CELEX: 62012TN0109
Language: lt
Date: 2012-03-07 00:00:00
Title: Byla T-109/12: 2012 m. kovo 7 d. pareikštas ieškinys byloje Ispanija prieš Komisiją

28.4.2012   
            
            
               LT
            
            
               Europos Sąjungos oficialusis leidinys
            
            
               C 126/23
            
         2012 m. kovo 7 d. pareikštas ieškinys byloje Ispanija prieš Komisiją
   
   (Byla T-109/12)
   2012/C 126/44
   Proceso kalba: ispanų
   
      Šalys
   
   
      Ieškovė: Ispanijos Karalystė, atstovaujama A. Rubio González
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2011 m. gruodžio 22 d. Komisijos sprendimą C(2011) 9992, kuriuo sumažinta Sanglaudos fondo parama šiems projektams: „Priemonės, skirtos įgyvendinti Pagrindinio plano dėl Estremadūros miesto kietųjų atliekų tvarkymo antrą etapą“ (CCI Nr. 2000.ES.16.C.PE.020); Nuotekų nuleidimas: „Chetafės vidurupio baseinas ir Arroyo Culebro žemupio baseinas (Tajo-Saneamiento baseinas)“ (CCI Nr. 2002.ES.16.C.PE.002); „Išvalyto vandens panaudojimas Tenerifės Santa Kruso žaliosioms zonoms drėkinti“ (CCI Nr. 2003.ES.16.C.PE.003) ir „Techninė pagalba Algodoro savivaldybės vandentiekio projektams nagrinėti ir rengti“ (CCI Nr. 2002.ES.16.C.PE.040);
            
         
               —
            
            
               Priteisti iš institucijos atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis ieškinio pagrindas, susijęs su 2002 m. liepos 29 d. Komisijos reglamento (EB) Nr. 1386/2002, nustatančio išsamias Tarybos reglamento (EB) Nr. 1164/94 įgyvendinimo taisykles dėl Sanglaudos fondo paramos valdymo ir kontrolės sistemų bei finansinių koregavimų atlikimo tvarkos (1), 18 straipsnio 3 dalies pažeidimu, nes praėjo daugiau nei trys mėnesiai nuo posėdžio iki sprendimo.
            
         
               2.
            
            
               Antrasis ieškinio pagrindas, susijęs su 1994 m. gegužės 16 d. Tarybos reglamento (EB) Nr. 1164/94, įsteigiančio Sanglaudos fondą (2), II priedo H straipsnio pažeidimu, nes buvo pradėta šiame reglamente numatyta procedūra neatlikus būtino patikrinimo.
            
         
               3.
            
            
               Trečiasis ieškinio pagrindas, susijęs su 1994 m. gegužės 16 d. Tarybos reglamento (EB) Nr. 1164/94, įsteigiančio Sanglaudos fondą, II priedo H straipsnio pažeidimu, nes nėra jokių teiginių, kuriais panaikinamos projekto baigimo deklaracijos.
            
         
               4.
            
            
               Ketvirtasis ieškinio pagrindas, susijęs su 1994 m. gegužės 16 d. Tarybos reglamento (EB) Nr. 1164/94, įsteigiančio Sanglaudos fondą, II priedo H straipsnio pažeidimu, nes yra neįrodytų pažeidimų.
            
         
               5.
            
            
               Penktasis ieškinio pagrindas, susijęs su teisėtų lūkesčių principo pažeidimu, susijusiu su Projektu CCI Nr. 2000.ES.16.CPE.020, nes Komisija šio projekto atžvilgiu naudojo kriterijus, nurodytus dokumente („Finansinių korekcijų, susijusių su viešaisiais pirkimais, gairės“, pateiktos valstybėms narėms per 2007 m. lapkričio 28 d. Fondų koordinavimo komiteto susirinkimą), kuris nebuvo paviešintas tada, kai Ispanijos institucijos pateikė dokumentus dėl likučio, tačiau buvo paviešintas praėjus 29 mėnesiams.
            
         
      (1)  OL L 201, p. 5; 2004 m. specialusis leidimas lietuvių k., 14 sk., 1 t., p.162.
   
      (2)  OL L 130, p. 1; iš dalies pakeisto 1999 m. birželio 21 d. Tarybos reglamentu (EB) Nr. 1264/1999 (OL L 161, p. 57; 2004 m. specialusis leidimas lietuvių k., 14 sk., 1 t., p. 73).